b'\n_START_ARTICLE_\nEskadrinis minininkas\n_START_PARAGRAPH_\nEskadriniu minininku prad\xc5\xbeioje vadinti nedideli ir greiti kariniai laivai, skirti gintis nuo torpedini\xc5\xb3 laiv\xc5\xb3\xc2\xa0\xe2\x80\x93 torpedini\xc5\xb3 kateri\xc5\xb3 ir mininink\xc5\xb3. \xc5\xa0iuo metu tai greitaeigi\xc5\xb3, manevring\xc5\xb3 karo laiv\xc5\xb3 klas\xc4\x97. \xc5\xa0ie laivai yra ginkluoti torpedomis, pab\xc5\xabklais, j\xc5\xabr\xc5\xb3 minomis ir raketomis. Skirtas kovai su povandeniniais laivais, l\xc4\x97ktuvais, raketomis, kitais karo laivais, kit\xc5\xb3 laiv\xc5\xb3 apsaugai. Eskadriniai minininkai taip pat naudojami \xc5\xbevalgybos, patruliavimo tikslams, min\xc5\xb3 u\xc5\xbetvaroms statyti ir palaikyti desant\xc4\x85 ugnimi. Tai ma\xc5\xbeiausias karinis laivas, kur\xc4\xaf galima naudoti \xc4\xafvairioms u\xc5\xbeduotims, ta\xc4\x8diau galintis atlikti karines u\xc5\xbeduotis ir savaranki\xc5\xa1kai be papildomo palaikymo._NEWLINE_Iki XX a. vidurio sekanti stambesn\xc4\x97 karo laiv\xc5\xb3 klas\xc4\x97 buvo eskadrini\xc5\xb3 mininink\xc5\xb3 lyderiai, dar stambesn\xc4\x97\xc2\xa0\xe2\x80\x93 lengvieji kreiseriai. Dabar stambesni yra kreiseriai.\n_START_SECTION_\nApra\xc5\xa1ymas\n_START_PARAGRAPH_\nIki Antrojo pasaulinio karo \xc5\xa1ie laivai buvo lengvi, nepritaikyti ilgiems okeaniniams plaukiojimams. Po karo tai jau visi\xc5\xa1kai nepriklausomi laivai, galintys savaranki\xc5\xa1kai atlikti karines u\xc5\xbeduotis. I\xc5\xa1augo j\xc5\xb3 tona\xc5\xbeas, taip pat svarba ypa\xc4\x8d po to, kai pasaulio valstyb\xc4\x97s i\xc5\xa1 dalies atsisak\xc4\x97 kreiseri\xc5\xb3 ir linijini\xc5\xb3 kreiseri\xc5\xb3 (XX a. vidurys).'